Khoresm

Khoresm, eller KhorasmiaKhiva. (2009, 14. februar). I Store norske leksikon. Hentet 1. juni 2016 fra https://snl.no/Khiva. (farsi: خوارزم) er et stort oaseområde på Amu-Darjas elvedelta, i det vestre Sentral-Asia. Området grenser i nord mot (den tidligere) Aralsjøen, øst mot Kysylkum-ørkenen, sør mot Karakum-ørkenen, og vest mot Ustjurt-platået. Området var senter for den iranske khoresmiske sivilisasjonen, og en rekke kongeriker som Perserriket, hvis hovedstad var (foruten andre) Kath, Gurganj (dagens Köneürgenç) og – fra 1500-tallet – Khiva. I dag er Khoresm delt mellom Usbekistan, Kasakhstan, og Turkmenistan.

Navn og etymologi
Navn
Khoresm har vært kjent ved mange navn oppigjennom historien, blant annet gresk Χορασμία – Khorasmia. Andre varianter og transkripsjoner (hovedsakelig brukt på engelsk) er Chorasmia, Khwarezm, Khwarezmia, Khwarizm, Khwarazm, Khorezm, Khorasam, Kharazm, Harezm, Horezm,  og Chorezm.Encyclopedia Iranica, Chorasmia, Yuri Aleksandrovich Rapoport

På avestisk er navnet Xvairizem, på gammelpersisk Huwarazmish, på moderne persisk خوارزم – Khwārazm, på arabisk خوارزم – Khuwārizm, på gammelkinesisk *qʰaljɯʔmriɡ (呼似密), på moderne kinesisk Huālázǐmó (花剌子模), på kasakhisk Хорезм – Xorezm, på usbekisk Xorazm, på turkmensk Horezm, på tyrkisk Harezm, og Herodots greske Χορασίμα – Khorasíma.

Etymologi
Den arabiske geografen Yaqut al-Hamawi skrev i sitt verk Muʿǧam al-buldan at navnet var et persisk sammensatt ord fra khwar (خوار) og razm (رزم), som refererte til overfloden av stekt fisk som hovedmåltidet til folkene i området.Yaqut al-Hamawi, Mu'jam al-buldān, volum 2, s. 395

Clifford Edmund Bosworth derimot mener det persiske navnet består av xor (خور – «solen») og zam (زم – «jord», «land»), som gir betydningen «landet hvorfra solen står opp»,C. E. Bosworth, The Encyclopedia of Islam, bind IV, 1978. s. 1061 selv om den samme etymologien også gis for Khurasan. Et annet synspunkt er at det iranske sammensatte ordet kommer av «lavland», fra kh(w)ar – «lav», og zam – «land». Khoresm er det lavest liggende området i Sentral-Asia (bortsett fra Det kaspiske hav i vest), og ligger på Amu-Darjas elvedelta på Aralsjøens sørkyst. Forskjellige former som khwar, khar, khor og hor er ofte brukt rundt om Den persiske gulfen til å bety mudderflater, marskland eller tidevannsbukter (for eksempel Khor Musa, Khor Abdallah, Hor al-Azim, Hor al-Himar, osv.)

Navnet fremtrer også i akamenidiske inskripsjoner som Huvarazmish, som erklæres å være del av Perserriket.

Noen av de tidlige forskere mente Khoresm var det samme som gamle avestiske tekster refererer til som Airyanem Vaejah (Ariyaneh Waeje; senere mellompersisk Iran vij).Bahram Farahvoshi. Iranovich, Tehran University Press. 1991. s. 8 Disse kildene hevder at Köneürgenç, som var hovedstad i oldtidens Khoresm i mange år, faktisk var Ourva, Ahura Mazdas åttende land nevnt i pahlaviteksten Videvdad.Musa Javan. Tarikh-i Ijtima'i Iran-i Bastan (The social history of ancient Iran), 1961. s. 24 Michael Witzel derimot, en forsker på tidlig indoeuropeisk historie, mener at Airyanem Vaejah lå i det som er dagens Afghanistan, hvorav de nordre områder var del av oldtidens Khoresm, og Stor-Khorasan.Michael Witzel. "The Home of the Aryans." (.pdf) Andre er uenige derimot. Historiker Elton L. Daniel av University of Hawaii mener Khoresm er den «mest sannsynlige beliggenheten» som samsvarer med avestanernes opprinnelige hjem, og Dehkhoda kaller Khoresm «arierstammens vugge» (مهد قوم آریا).Elton L. Daniel, The History of Iran. 2001. . s. 28

Se også
 Zoroaster
 Zoroastrisme
 Khoresmisk
 Det khoresmiske folks sovjetrepublikk
 Khoresm (rike)
 Keraiter
 Uar
 Avarer
 Karakalpakstan
 Imeon (fjell)
 Koi Krylgan Kala

 Referanser 

 Litteratur 
 Yuri Bregel. "The Sarts in the Khanate of Khiva", Journal of Asian History, Vol. 12, 1978, pp. 121–151
 Robin Lane Fox. Alexander the Great, pp. 308ff etc.
 Shir Muhammad Mirab Munis & Muhammad Reza Mirab Agahi. Firdaws al-Iqbal. History of Khorezm (Leiden: Brill) 1999, trans & ed. Yuri Bregel

 Eksterne lenker 
 Jona Lendering, Chorasmia, on the ancient history of Khwarezmia 
 E. Nerazik on Central Asia in the Early Middle Ages

Kategori:Sentral-Asia
Kategori:Delte områder
Kategori:Tidligere stater i Sentral-Asia
Kategori:Usbekistans historie
Kategori:Irans historie